Adamaita ala
Adamaita ala vai Adamaiša ala bija ala Siguldas novada Krimuldas pagastā. Izvietojusies Braslas labajā krasta Buļu iezī Gaujas nacionālā parka teritorijā. Alas garums bija 18 m (pēc 1986. gada mērījumiem), platība 55 m², grūti pieejama. Nosaukumu ala, pēc nostāstiem, ieguvusi no 20. gadsimta sākuma laupītāju bandas vadoņa Adamaiša vārda. Pirms 20. gadsimta vidus alas ieeja aizbruka, atrakta 1986. gadā, bet Buļu ieža lielajā nobrukumā 2004. gada jūlijā šī ala aizbrukusi atkal un vairs nav saskatāma.